**Nu-l omorâți pe Moș Nicolae**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podeaua rece, dușmănoasă,

îngheață talpa de copil,

patru pereți nu-nseamnă-o casă,

sistem politic inutil!

Întorși în era primitivă,

n-avem lumină, n-avem foc,

în deznădejdea colectivă

ne-am rătăcit de EL de tot.

Privirea tristă ne repugnă.

prea gol e anul ce-a trecut,

priviți săracul cum adună

durerea, la pământ căzut.

Le dați copiilor cadouri,

dar sunt și alții precum ei,

vă pierdeți ziua prin birouri

și nopțile cu-alte femei.

Plătiți păcatul cu dobândă

ca să păcătuiți mai des!

copila-aceasta e flămândă

și voi vorbiți despre progres!

Într-un conteiner dorm azi oameni,

n-au ce mânca, n-au ce-mbrăca,

copiii lor la față-s galbeni,

nu știu ce-nseamnă-a se juca.

Dar puneți capăt suferinței,

e pentru toți un Dumnezeu,

să convocăm mila credinței,

să dăruim... și tu, și eu!

adina v.

6.12.2018